stanford-oval/wikipedia huggingface dataset:
Vanamo
Levinneisyys

Vanamo kasvaa kylmässä ilmastossa ja sitä löydetään Pohjois-Amerikan pohjoisosista, Pohjois-Aasiasta ja Pohjois-Euroopasta. Se esiintyy yleisenä koko Suomessa.
Elinympäristö

Vanamo on runsaimmillaan satavuotiaassa metsässä. Se viihtyy erityisesti mustikkatyyppiin kuuluvissa kuivissa ja tuoreissa kangasmetsissä. Sitä tapaa myös hakkuilta ja tienvarsilta. 1900-luvun puolivälissä vanamo kuului Suomen kahdenkymmenen yleisimmän kasvin joukkoon, mutta lajin määrä on 2000-luvun alkuun mennessä pudonnut puoleen. Tämä johtuu vanhojen metsien vähenemisestä.
Käyttö

Vanamo on vanha rohdoskasvi, jota on käytetty esimerkiksi Venäjällä hermosto- ja selkävaivoihin. Vanamoista tehdyn uutteen on uskottu myös auttavan rakkausasioissa. Kaunis, hento ulkonäkö ja kukan hyvä tuoksu on tuonut vanamon myös kaunokirjallisuuteen. Esimerkiksi runoilija Eino Leino kirjoittaa vanamosta runossaan Nocturne. Teeksi keitettynä tai maitoon survottuna vanamon sanotaan tehonneen ripuliin.
Kasviokuvia

Nordens Flora.
Flora von Deutschland, Österreich und der Schweiz 1885.
Aiheesta muualla

Kasviatlas 2022: Vanamon (Linnaea borealis) levinneisyys Suomessa.
Pinkka – Lajintuntemuksen oppimisympäristö: Vanamo (Linnaea borealis)
Luontoportti: Vanamo (Linnaea borealis)
Pohjolan kasvien pauloissa: Linnaea borealis – vanamo
ITIS: Linnaea borealis (englanniksi)
United States Department of Agriculture (USDA): Linnaea borealis (englanniksi)
Encyclopedia of Life: Linnaea borealis (luettu 2.5.2012) (englanniksi)
Trois-Rivières

| Trois-Rivières (Ville de Trois-Rivières) |
| --- | --- |

 vaakuna
 Trois-Rivières
 Koordinaatit: 46°21′03″N, 72°32′53″W 
Valtio:   Kanada
Provinssi:  Québec
Perustettu:  1634
Pinta-ala:  
 – Maa:  289,32 km²
 – Metropolialue:  1 040,52 km²
Korkeus:  75 m
Väkiluku (2016):  134 413
 – Väestötiheys:  464,6 as./km²
 – Metropolialue:  156 042
 – Väestötiheys metropolialue:  150,0 as./km²
Aikavyöhyke:  UTC-5
 – Kesäaika:  UTC-4
Postinumero:  G8(T,V–W,Y–Z), G9(A–C)
Suuntanumero(t):  819
 
 v3r.net 
Infobox OKVirheellinen NIMI-arvo: 
Trois-Rivières on kaupunki Québecin provinssissa Kanadassa. Se sijaitsee Saint Lawrence- ja Saint-Maurice-jokien yhtymäkohdassa tiheään asutussa Québecin–Windsorin käytävässä. Kaupungin väkiluku on 134 000 ja esikaupunkeineen 156 000 (2016).
Maantiede

Kaupungin nimi johtuu Saint-Maurice -joen suuaukon deltaan syntyneen saaren "kolmijalkaisesta" muodosta. Kaupunki sijaitsee joen länsirannalla suurin piirtein Québecin kaupungin ja Montréalin puolimatkassa.
Historia

Nykyisen Trois-Rivièresin paikalla sijaitsi aikanaan algonkin-intiaanien linnoitettu leiri, joka hylättiin ilmeisesti irokeesien muodostaman uhan takia 1500-luvun vaihteessa. Vuonna 1634 paikalle rakennettiin linnoitus Samuel de Champlainin käskystä. Paikalle muodostui pieni ranskalainen kylä, jonka lähettyvillä asuneet algonkinit kävivät turkiskauppaa. Vuonna 1663 Trois-Rivières sai Uuden Ranskan hallinnollisten uudistusten myötä muun muassa kuvernöörin ja pormestarin. Silti vielä vuonna 1760 kylän asukasluku oli vain 586. Varhainen kylä käsitti kuvernöörin asunnon, ursuliiniluostarin ja Récollets'n kirkon.
Trois-Rivières kasvoi huomattavasti metsätalouden kehittyessä 1850-luvun alussa. Lähistölle perustettiin useita sahoja ja Trois-Rivièrestä tuli merkittävä satama vietävälle puutavaralle. Paikalle rakennettiin myös vesivoimaa, joka loi edellytykset paperiteollisuudelle. Vuoteen 1930 mennessä kaupungista olikin kasvanut yksi maailman suurimmista paperintuottajista. Tulipalo hävitti suuren osan Trois-Rivièresin vanhastakaupungista vuonna 1908, mutta paperitehtaiden ympäristöön kasvoi uusia työläiskaupunginosia.
Talous

Paperiteollisuus oli vielä 1930-luvulla kaupungin selvästi merkittävin teollisuuden haara. Alueella on edelleen 4 suurta paperitehdasta. Teollisuus on kuitenkin sittemmin monipuolistunut ja kaupungissa tuotetaan esimerkiksi elintarvikkeita, vaatteita ja elektroniikkaa. 1970-luvulla perustettu Bécancourin teollisuuspuisto sijaitsee Trois-Rivièresiä vastapäätä joen toisella puolella. Talouden tertiäärisektorin merkitys on kasvanut viime vuosikymmeninä.
Väestö

Kanadan vuoden 2016 väestönlaskennan mukaan Trois-Rivièresin asukasluku oli 134 413 ja vuonna 2011 vastaava lukema oli 131 338. Suuremmalla metropolialueella oli vuonna 2016 156 042 asukasta.
Trois-Rivières on ollut koko historiansa ajan valtaosin ranskankielinen. Kaupungin asukkaista 126 980 henkilöä puhui vuonna 2016 äidinkielenään ranskaa. Toista Kanadan virallista kieltä englantia puhui äidinkielenään 1 465 henkilöä ja muita kieliä yhteensä 3 285 henkilöä. Kaksi suurinta muuta äidinkieltä olivat espanja (1 030) ja arabia (655).
Vuonna 2016 kysyttiin myös kanadalaisten etnistä taustaa. Trois-Rivièresissä suurin yksittäinen ryhmä olivat itsensä kanadalaisiksi ilmoittaneet (97 710). 33 030 ilmoitti taustakseen ranskalaisen, 5 140 irlantilaisen, 1 975 skotin ja 1 905 englantilaisen. Alkuperäiskansoihin ilmoitti kuuluvansa 4 690 henkilöä. Näkyviin vähemmistöihin eli muihin kuin alkuperäiskansoihin tai valkoisiin kuuluvia oli 4 540, heistä suurimmat ryhmät olivat mustat (1 810) ja latinot (1 090).
Kulttuuri ja koulutus

Université du Québec à Trois-Rivières on perustettu vuonna 1969. Yliopisto on osa Université du Québec -verkostoa.
Kaupungissa toimii nykyisin useita museoita, kulttuurikeskus, kirjasto ja Quebecin arkiston haara. Le Nouvelliste on vuonna 1920 toimintansa aloittanut paikallinen päivittäin ilmestyvä lehti. Kaupungissa toimii myös useita televisio- ja radiokanavia.
Aiheesta muualla

Kuvia tai muita tiedostoja aiheesta Trois-Rivières Wikimedia Commonsissa
Trois-Rivièresin ursuliiniluostari.
Katukuvaa kaupungin keskustassa.
Ultramafinen

Ultramafinen eli ultraemäksinen on kivilajin tai mineraalin ominaisuus. Ultramafiset kivilajit reagoivat herkästi hiilen kanssa ja täten sitovat hiiltä tehokkaasti. Monet ultramiset kivilajit sisältävät paljon tummanvärisiä mineraaleja ja niitä muodostuu syvällä maan vaipassa. Ne nousevat joskus vaipasta maan pinnalle muun muassa mannerlaattojen liitosalueilla, missä mannerlaatat törmäävät toisiinsa.
Ultramafisia kivilajeja ovat duniitti ja peridotiitti. Eräs ultramafisten kivilajien sisältämä mineraali on peridootti, joka on oliviinin jalokivimuoto. Sitä tulee maan pinnalle tulivuorenpurkauksissa ja sitä esiintyy basaltissa.  Ultramafisia kivilajeja on joskus liuskekivialueilla, mistä löytyy myös vulkaanisia kivilajeja. Myös vihreäkivi- ja granuliittialueilla saattaa esiintyä ultramafisia kivilajeja. Esimerkiksi Itä-Lapissa sijaitsevilla liuskekivi-, vihreäkivi- ja granuliittialueilla on ultramafisia kivilajeja.
Tokuma Shoten

| Tokuma Shoten Publishing |
| --- | --- |
Perustettu:  1954
Perustaja:  Yasuyoshi Tokuma
Kotipaikka:  Minato, Tokio, Japani
Kotisivu:  www.tokuma.jp
Infobox OKVirheellinen NIMI-arvo: 
Tokuma Shoten Publishing Co., Ltd. (jap. 株式会社徳間書店, Kabushiki-gaisha Tokuma Shoten) on japanilainen kustantamo, joka on perustettu vuonna 1954.
Yhtiö on julkaissut animea, mangaa, videopelejä, tietokoneohjelmistoja, musiikkia, aikakauslehtiä ja kirjoja.
Yhtiö on ollut emoyhtiönä Daiei Motion Pictures, Tokuma Japan Communications ja Studio Ghibli -yhtiöille.
Yhtiön päätoimipiste
Lehtiä

Animage (アニメージュ, Animēju)
BestGear
Chara
Chara Selection
Famimaga (ファミリーコンピュータマガジン, Family Computer Magazine)
Famimaga 64
Famimaga Weekly
Goods Press
Hyper Hobby
LoveBerry (ラブベリー, RabuBerī)
Mega Drive Fan
Mondai Shōsetsu (問題小説, Mondai Shōsetsu)
Monthly Asahi Geinō Entame (月刊アサヒ芸能エンタメ!, Gekkan Asahi Geinō Entame!)
Monthly Comic Ryū (月刊COMICリュウ, Gekkan COMIC Ryū)
Monthly Comic Zenon (月刊コミックゼノン, Gekkan Komikku Zenon)
Monthly Manga Voice (月刊マンガボーイズ, Gekkan Manga Bōizu)
Monthly Shōnen Captain (月刊少年キャプテン, Gekkan Shōnen Kyaputen)
MSX Fan
PC Engine Fan
SF Adventure (SFアドベンチャー, Esuefu Adobenchā)
SF Fantasy Ryū (SF・ファンタジー　リュウ, Esuefo Fantajī Ryū)
Shokuraku (食楽, Shokuraku)
TV Land (テレビランド, Terebi Rando)
Weekly Asahi Geinō (週刊アサヒ芸能, Shūkan Asahi Geinō)
Videopelit

Captain Silver
Castlevania: Bloodlines
ClockWerx
Eternal Filena
Exed Exes
Gorby no Pipeline Daisakusen
Incredible Crisis
Konpeki no Kantai
Little Master
Lot Lot
Love Quest
Madō Monogatari: Hanamaru Daiyōchienji
Power Soccer
Puyo Puyo
Valis: The Fantasm Soldier
Yadamon
Aiheesta muualla

Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tokuma Shoten
Käännös suomeksi
USS Yorktown (CV-10)

| USS Yorktown |
| --- | --- |
 USS Yorktown
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  1. joulukuuta 1941
Laskettu vesille:  21. tammikuuta 1943
Palveluskäyttöön:  15. huhtikuuta 1943 2. tammikuuta 1953
Poistui palveluskäytöstä:  9. tammikuuta 1947 27. kesäkuuta 1970
Tekniset tiedot
Uppouma:  27 100 t (standardi) 36 380 t (kuormattu)
Pituus:  250 m (vesiraja) 266 m (kokonaispituus)
Leveys:  28 m (vesiraja) 45 m (kokonaisleveys)
Syväys:  8,66 m
Koneteho:  150 000 hv (110 MW)
Nopeus:  33 solmua
Miehistöä:  2 600
Aseistus
Aseistus:  12 × 5"/L38-tykkiä 32 × 40 mm/L56-ilmatorjuntatykkiä neliputkisina asennuksina 46 × 20 mm/L78-ilmatorjuntatykkiä 91 lentokonetta
USS Yorktown (runkonumero CV-10) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1953–1970, joina aikoina se osallistui toiseen maailmansotaan sekä Korean ja Vietnamin sotiin.
Valmistus

Alus tilattiin nimellä USS Bon Homme Richard Newport News Shipbuilding and Drydock Companyltä Newport Newsistä Virginiasta, missä köli laskettiin 1. joulukuuta 1942. Alus nimettiin uudelleen 26. syyskuuta USS Yorktowniksi. Se laskettiin vesille 21. tammikuuta 1943 kumminaan rouva Eleanor Roosevelt ja liitettiin laivastoon 15. huhtikuuta Norfolkin laivastontelakalla ensimmäisenä päällikkönään Joseph J. Clark.
Palvelus

Alus viipyi Norfolkissa, kunnes se lähti 21. toukokuuta koeajoihin Trinidadiin. Alus palasi 17. kesäkuuta Norfolkiin, jossa aluksella havaittujen vikojen korjaaminen aloitettiin. Se palautettiin palvelukseen 1. heinäkuuta, jolloin se aloitti lentotoimintaharjoitukset Norfolkin edustalla. Harjoitusten päätteeksi 6. heinäkuuta alus lähti Tyynelle valtamerelle läpäisten Panaman kanavan 11. heinäkuuta. Alus jatkoi seuraavana päivänä matkaansa Balboasta saapuen Pearl Harboriin 24. heinäkuuta ja aloittaen kuukauden kestävän harjoittelujakson Havaijin vesillä.
Yorktown aloitti 22. elokuuta matkan sotatoimialueelle. Aluksen ympärille koottu TF15 saapui 31. elokuuta 128 merimailia Marcussaarista, josta lentotukialus lähetti koneensa iskemään Marcussaarille ennen paluumatkaansa Havaijille vielä samana iltana. Alus saapui Pearl Harboriin 7. syyskuuta.
Alus lähti 9. syyskuuta San Franciscoon, jonne se saapui 13. syyskuuta. Alukselle siirrettiin lentokoneita ja materiaalia ennen sen lähtöä 15. syyskuuta takaisin Pearl Harboriin. Alus lähti 29. syyskuuta sotatoimialueelle. Varhain 5. lokakuuta aluksen lentokoneet aloittivat rynnäköt Wakesaarten japanilaisasemia vastaan. Yöksi lentotoiminta keskeytettiin tukialusosaston siirtyessä kauemmas saaresta, mutta aamulla 6. lokakuuta niitä taas jatkettiin. Illalla osasto aloitti paluumatkansa Havaijille saapuen Oahulle 11. lokakuuta.
Vuoden 1970 alkupuolen Yorktown oli Norfolkissa aloittaen palveluksesta poistamisen. Alus poistettiin palveluksesta 27. kesäkuuta Philadelphiassa Pennsylvaniassa, ja se kiinnittyi laituriin Philadelphiaan sijoitettujen Atlantin reservilaivaston alusten rinnalle. Alus poistettiin laivaston alusluettelosta 1. kesäkuuta 1973. Vuonna 1974 laivastoministeriö hyväksyi aluksen luovuttamisen museoitavaksi Charlestoniin South Carolinaan. Alus hinattiin kesäkuussa 1975 Bayonnesta Charlestoniin, jossa se 13. lokakuuta virallisesti nimettiin laivaston 200-vuotismuistomerkiksi.
Aiheesta muualla

Kuvia tai muita tiedostoja aiheesta USS Yorktown (CV-10) Wikimedia Commonsissa
Essex-luokan lentotukialukset
Unescon maailmanperintökohteet Myanmarissa

Unesco on nimennyt Myanmarista yhden kohteen maailmanperintöluetteloon. Kohde on merkittävä kulttuuriperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Pyuiden muinaiset kaupungit |  | Mandalay, Magway ja Bago, Myanmar 22°18′12″N, 95°49′7″E | Kulttuurikohde II, III, IV | 5809 | 2014 | Pyuiden muinaiset kaupungit koostuvat kolmesta muureilla ja vallihaudoilla suojatusta kaupungista, jotka ovat Halin, Beikthano ja Sri Ksetra. Kaupungit olivat osa pyu-kansan kuningaskuntaa, joka kukoisti vuosina 200 eaa.-900 jaa. Kaupungit ovat osittain esiinkaivettuja arkeologisia kohteita. |  |
Ven Conmigo

| Ven Conmigo Selena |
| --- | --- | --- |

Studioalbumin tiedot
 Äänitetty : 1990
 Julkaistu: 6. lokakuuta 1990
 Tyylilaji: Cumbia, tejano
 Kesto: 31.53
 Levy-yhtiö: EMI Latin
Selenan muut julkaisut
| Selena 1989 | Ven Conmigo 1990 | Entre a Mi Mundo 1993 |
Singlet albumilta Ven Conmigo
 ”Aunque No Salga El Sol” Julkaistu: 7. kesäkuuta 1990  ”Baila Esta Cumbia” Julkaistu: 28. elokuuta 1990  ”Ya Ves” Julkaistu: 16. joulukuuta 1990  ”La Tracalera” Julkaistu: 18. tammikuuta 1991
Ven Conmigo on Selenan toinen studioalbumi, joka julkaistiin 6. lokakuuta 1990 levymerkillä EMI Latin.
Vuonna 2019 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Ya Ves | A.B. Quintanilla III, Pete Astudillo | 3.13 |  |  |  |  |  |  |
| 2. | Aunque No Salga El Sol | Johnny Herrera | 3.24 |  |  |  |  |  |  |
| 3. | Ven Conmigo | A.B. Quintanilla III, Pete Astudillo | 2.26 |  |  |  |  |  |  |
| 4. | Yo Te Amo | A.B. Quintanilla III, Pete Astudillo | 3.39 |  |  |  |  |  |  |
| 5. | Enamorada de Tí | A.B. Quintanilla III, Pete Astudillo | 4.05 |  |  |  |  |  |  |
| 6. | La Tracalera | Johnny Herrera | 2.50 |  |  |  |  |  |  |
| 7. | Baila Esta Cumbia | A.B. Quintanilla III, Pete Astudillo | 2.57 |  |  |  |  |  |  |
| 8. | Yo Me Voy | Juan Gabriel | 3.28 |  |  |  |  |  |  |
| 9. | No Quiero Saber | A.B. Quintanilla III, Pete Astudillo | 2.54 |  |  |  |  |  |  |
| 10. | Después de Enero | Johnny Herrera | 2.57 |  |  |  |  |  |  |
Arvostelut

Allmusic:
Unescon maailmanperintökohteet Malesiassa

Unesco on nimennyt Malesiasta neljä kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Gunung Mulun kansallispuisto |  | Sarawak, Borneo 4°8′N, 114°55′E | Luontokohde VII, VIII, IX, X | 52864 | 2000 | Kansallispuiston alue on merkittävä karstimuodostelmien ja biodiversiteettinsä ansiosta. Alueen luolasto on yksi maailman suurimmista. |  |
| Kinabalun kansallispuisto |  | Sabah, Borneo 6°15′N, 116°30′E | Luontokohde IX, X | 75370 | 2000 | Kinabalun kansallispuiston alueella on merkittävän runsas kasvillisuus ja eläinlajisto. Puiston alueella on Malesian korkein vuori Kinabalu |  |
| Malakansalmen historialliset kaupungit Malakka ja George Town |  | Malakka ja George Town 5°25′17″N, 100°20′45″E | Kulttuurikohde II, III, IV | 148 | 2008 | Malakan ja George Townin kaupungit ovat merkittäviä siirtomaa-ajan historiallisia kaupunkeja. Kaupungit ovat yli 500 vuotta Euroopan ja Aasian välisen kauppareitin varrella, ja kaupungit muodostavat ainutlaatuisen arkkitehtonisen ja monikulttuurisen kaupunkikuvan. |  |
| Lenggonginlaakson arkeologinen perintö |  | Perak 5°4′N, 100°58′E | Kulttuurikohde III, IV | 399 | 2012 | Lenggonginlaakson arkeologiselta alueelta on löytynyt useita merkittäviä arkeologisia kohteita. |  |
US Boulogne

| US Boulogne |
| --- | --- |

Koko nimi:  Union Sportive Boulogne Côte d'Opale
Perustettu:  1898
Kenttä:  Stade de la Libération
– kapasiteetti:  7 300
Sarja:  Ranskan Championnat National 2
Puheenjohtaja:   Reinold Delattre
Päävalmentaja:   Stéphane Jobard
Infobox OKNimi-testi OK: 
US Boulogne on vuonna 1898 perustettu ranskalainen jalkapalloseura Boulogne-sur-Merin kaupungista, Pas-de-Calais'n departementista.
Kaudella 2008/09 seura sijoittui Ligue 2:ssa kolmanneksi ja nousi ensi kertaa seurahistoriassa pääsarjatasolle. Visiitti jäi kuitenkin yhden kauden mittaiseksi, sillä kauden 2009/10 päätteeksi US Boulogne putosi takaisin Ligue 2:een. Liigasta putoamisen jälkeen Boulognen menestys jäi vaisuksi ja kauden 2011/12 päätteeksi se putosi takaisin Nationaliin.
Entisiä pelaajia

Franck Ribéry
Lucien Leduc
N’Golo Kanté
Entisiä päävalmentajia

Michel Estevan
Alex Dupont
Laurent Guyot
Philippe Montanier
Aiheesta muualla

Joukkueen viralliset sivut (ranskaksi)
Unescon maailmanperintökohteet Slovakiassa

Unesco on nimennyt Slovakiastä kuusi kohdetta maailmanperintöluetteloon. Kohteet ovat merkittäviä luonnon- tai kulttuuriperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Aggtelekin ja Slovakian karstimaan luolat |  | Unkari ja Slovakia 48°28′32″N, 20°29′12″E | Luontokohde VIII |  | 1996 |  |  |
| Banská Štiavnica |  | Banská Štiavnica, Banská Bystrican alue 48°27′39″N, 18°53′59″E | Kulttuurikohde  IV, V | 30,632 | 1993 |  |  |
| Bardejovin kaupungin suojelualue |  | Bardejov, Prešovin alue 49°17′34″N, 21°16′32″E | Kulttuurikohde III, IV | 23,6 | 2000 |  |  |
| Karpaattien ja muiden Euroopan alueiden pyökkimetsät |  |  | Luontokohde IX | 92023 | 2007 |  |  |
| Levoča ja Spišin linna sekä niihin liittyvät kulttuurimonumentit |  | Levoča ja Spišské Podhradie, Levočan piiri, Prešovin alue 48°59′58″N, 20°46′3″E | Kulttuurikohde IV | 1351 | 2009 |  |  |
| Slovakian Karpaattien puukirkot |  | Žilinan, Prešovin, Banská Bystrican ja Košicen alueet,  49°20′10″S, 19°33′30″W | Kulttuurikohde III, IV | 2,5 | 2008 |  |  |
| Vlkolínec |  | Žilinan alue 49°2′21″N, 19°16′42″E | Kulttuurikohde IV, V | 49 | 1993 |  |  |
Transaktiomuisti

Transaktiomuisti on tietotekniikassa termi laitteistopohjaiselle tuelle tietokoneen muistin käsittelylle transaktioiden avulla.
Termi on verrattavissa tietokantamoottorien käyttämälle transaktiomekanismille, mutta ohjelmiston sijaan kyse on suorittimen ja muistipiirien toimintaan liittyvästä ratkaisusta. Ohjelmistopohjaiset ratkaisuvat ovat olleet liian hitaita todelliselle toteutukselle. Toimintamekanismit ovat best effort perusteisia ja takeita lukituksen välttämiselle ei ole.
Tavoitteena tekniikan toteuttamisella laitteistossa on rinnakkaisuuden tuottamien ongelmien yksinkertaisempi ja tehokkaampi ratkaisu. Varhaiset suunnitelmat perustuivat lukituksen väistämiseen (engl. lock elision).
Ongelmakohtia

Transaktiomuisti ei ratkaise kaikkia ohjelmistokehityksen ongelmia:
ei deadlockia, mutta sen sijaan livelock mahdollinen
reaaliaikasuustakeiden puuttuminen
kaikki algoritmit eivät sovellu rinnakkaisuuteen
mobiilialustoilla hukattu energia spekulaation epäonnistuessa
Toteutukset

Yksi varhaisimmista käyttökohteista tekniikalle oli Transmetan suorittimissa, mutta käyttö oli rajattu suorittimen sisäiseen toimintaan.
AMD on ehdottanut Advanced Synchronization Facility (ASF) käskykantalaajennuksen x86-64 arkkitehtuuriin. Intelillä on vastaavasti Transactional Synchronization Extensions (TSX) laajennus.
IBM Blue Gene/Q tietokoneessa on vuodesta 2011 lähtien Power-arkkitehtuurin POWER8-suorittimissa tuki transaktiomuistille.
QEMUn kehittäjät ovat esittäneet transaktiomuistin käyttöön synkronointimekanismia muistuttavan rajapinnan.
Käännös suomeksi
Vardan Militosjan

| Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Maa:   Neuvostoliitto> Miesten painonnosto. |
| --- | --- | --- | --- |
|  Hopeaa | Montréal 1976 | 75 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Montréal 1976 | 75 kg |  |
|  Hopeaa | Gettysburg 1978 | 75 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 1976 | 75 kg |  |
|  Kultaa | Havířov 1978 | 75 kg |  |
Vardan Militosjan (arm. Վարդան Միլիտոսյան, ven. Вартан Ишханович Милитосян, Vаrtаn Išhаnovitš Militosjan, 8. kesäkuuta 1950 Leninakan, Armenian SNT – 29. huhtikuuta 2015) oli urheilu-urallaan Neuvostoliittoa edustanut painonnostaja, olympiamitalisti ja Euroopan mestari.
Militosjan saavutti painoluokan 75 kg olympiahopeaa Montréalissa 1976 bulgarialaisen Jordan Mitkovin jälkeen. Hän voitti urallaan myös kaksi MM-hopeaa ja kaksi Euroopan mestaruutta sekä teki useita maailmanennätyksiä.
Militosjan kuoli 64-vuotiaana 29. huhtikuuta 2015.
Unescon maailmanperintökohteet Laosissa

Unesco on nimennyt Laosista kolme kohdetta maailmanperintöluetteloon. Kohteet ovat merkittäviä kulttuuriperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Luang Prabangin kaupunki |  | Luang Prabang 19°53′20″N, 102°8′0″E | Kulttuurikohde II, IV, V | 820 | 1995 | Luang Prabangin kaupunki on historiallinen kaupunki, jossa yhdistyvät laon kansan perinteinen arkkitehtuuri, sekä eurooppalaisten siirtomaavaltojen vaikutus kaupunkikuvaan. |  |
| Megaliittinen ruukkualue Xieng Khouangissa – Ruukkujen tasanko |  | Xieng Khouang 19°25′52″N, 103°9′8″E | Kulttuurikohde III | 175 | 2019 | Ruukujen tasangolla on yli 2 100 kellonmuotoista megaliittistä kiviruukkua, joita käytettiin rautakautena hautaustarkoituksiin. Tasanko on paras todiste alueelle eläneestä rautakautisesta sivilisaatiosta, joka katosi noin vuonna 500. |  |
| Vat Phou ja siihen liittyvät muinaiset asutuskeskukset Champasakin kulttuuriympäristössä |  | Champasak 14°50′54″N, 105°49′20″E | Kulttuurikohde III, IV, VI | 39 | 2001 | Champasakin kulttuurimaisema, jossa sijaitsee Vat Phoun temppelikompleksi, on hyvin säilynyt yli tuhat vuotta vanha alue, jossa näkyy muinaisen maisemasuunnittelun jälki. |  |
USS Yorktown (CV-5)

| USS Yorktown |
| --- | --- |
 USS Yorktown
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  21. toukokuuta 1934
Laskettu vesille:  4. huhtikuuta 1936
Palveluskäyttöön:  30. syyskuuta 1937
Poistui palveluskäytöstä:  Upotettu Midwayn taistelussa 2. lokakuuta 1942
Tekniset tiedot
Uppouma:  25 500 t
Pituus:  247 m
Leveys:  34 m
Syväys:  8 m
Koneteho:  4 Parsons-höyryturbiinia, joihin kytketty 9 Babcock & Wilcox -kattilaa 120 000 hv (90 MW)
Nopeus:  32,5 solmua
Miehistöä:  2 217
Aseistus
Aseistus:  8 × DP 5" (127 mm) -tykkiä 4 × 1.1" (28 mm) neliputkista ilmatorjuntatykkiä 24 × 0.50" (12.7 mm) ilmatorjuntakonekivääriä 90 × lentokonetta
USS Yorktown (runkonumero CV-5) oli Yhdysvaltain laivaston Yorktown-luokan lentotukialus, joka upposi Midwayn taistelussa 1942. Alus oli ensimmäinen kolmesta Yorktown-luokan lentotukialuksesta, jotka valmistuivat juuri ennen toista maailmansotaa.
Valmistus

Alus tilattiin 3. elokuuta 1933 Newport News Shipbuilding and Drydock Companyltä Newport Newsistä Virginiasta, missä köli laskettiin 21. toukokuuta 1934. Alus laskettiin vesille 4. huhtikuuta 1936 kumminaan Yhdysvaltain presidentti Franklin D. Rooseveltin puoliso Eleanor Roosevelt ja otettiin palvelukseen 30. syyskuuta 1937 ensimmäisenä päällikkönään Ernest D. McWhorter.
Hylky

National Geographic Societyn johtama tutkimusryhmä paikallisti 19. toukokuuta 1998 aluksen hylyn havaittuaan laivaston miehittämättömän sukelluslaitteen kuvissa lentotukialuksen tykistöaseman. Hylyn tarkkaa sijaintia ei kuitenkaan julkistettu.
Uppoava Yorktown 4. kesäkuuta 1942.